મુંબઈ: મહારાષ્ટ્ર સરકારે PNBના 13700 કરોડ રૂપિયાની છેતરપિંડીના કૌભાંડી-આરોપી હીરાના વેપારી નીરવ મોદી અને તેના મામા મેહુલ ચોક્સીના રાયગઢના ગેરકાયદેસર આલિશાન બંગલા તોડી પાડવાનો આદેશ આપ્યો છે. પર્યાવરણ મંત્રી રામદાસ કદમે મંગળવારે ત્યાંના કલેક્ટરને આદેશ આપ્યો હતો. રાયગઢ જિલ્લાના અલીબાગમાં 121 અને મુરુડમાં વાસ્તવમાં 151 બંગલાઓ અનધિકૃત રીતે બાંધવામાં આવ્યા છે. આમાં નીરવ મોદી, મેહુલ ચોકસી તેમ જ અન્ય ઉદ્યોગપતિઓના બંગલાઓનો સમાવેશ થાય છે. આ બંગલાઓ અંગે મંગળવારે મંત્રાલયમાં યોજાયેલી બેઠકમાં નીરવ મોદીનો બંગલો તોડી પાડવાનો આદેશ કદમે આપ્યો હતો.